Yella wanda nniḍen qqaren-as « ayrad », d kra yeselsa akked tgelmusin id-xedmen s teqrucin s wayes ssenduyen ayefki. Yal ilemzi yettara tagelmust i wudem-is, teddun cennun sṭebṭuben ɣef tewwura n yixxamen n taddart, yal tameṭṭut tettmagar-iten s teḍṣa, yal ta acu ara asen-tefk, ta d irden, ta d aɣrum, ta d zzit, ta d idrimen. Di lԑezla n yennayer deg wass wis 15, tettili-d teṣḍila I igerdan ur newwiḍ ara aseggas, teksen-as kan cwiṭ ucebbub-nsen deffir umeẓuɣ, itekkes-as-t umeqqran n wuxxam qqaren akken ad yiɣzif laԑmar-is, ma d lgerdan iԑeddan aseggas ttṣeṭṭilenasen ak acebbub-nsen, ma d igerdan imecṭaḥ mliḥ di laԑmar iԑedda fell-asen yennayer i tikkelt tamenzut ad d-awin tabaqit ad tt-ԑamren d ttiẓidanin, ad t-sɣamen daxel, ad t-ttesmirin ɣef uqarruis, qqaren akken ad iẓiden wussan-is.